Andrei Toader, fiul cel mic al ministrului Justiţiei, a fost implicat într-un accident rutier azi noapte. Acesta se pare că a pierdut controlul volanului şi a ieşit de pe şosea din cauza oboselii. El a fost rănit ușor, la fel și pasagera care se afla pe scaunul din dreapta.

Accidentul a avut loc în jurul orei 4:00, în localitatea Chicerea din județul Iași.

Din primele informații, fiul lui Tudorel Toader a adormit și pierdut controlul volanului, intrând în mai multe podețe.

Atât el cât și pasagera din dreapta au fost răniți și au fost transportați la Spitalul de Neurochirurgie din Iași. Se pare că cei doi nu au suferit răni care să le pună în pericol viața.

Polițiștii i-au întocmit lui Andrei Toader, fiul cel mic al ministrului Justiției, dosar penal pentru vătămare corporală din culpă.